Militær Straffelov

Militær Straffelov er en norsk lov som inneholder sentrale bestemmelser om militære forseelser og forbrytelser og straff for militært personell.NOU 2003: 18 Den ble vedtatt 22. mai 1902.

I fredstid får loven bare anvendelse på egentlig militært personell, men i krigstid omfatter den blant annet også krigsfanger samt enhver – også sivile – som gjør seg skyldig i krigsforræderi eller forgåelser på krigsskueplassen.

Militær straffelov er delt i tre. Del I omhandler alminnelige bestemmelser, del II retter seg mot militære forseelser og forbrytelser, mens del III omhandler krigsartiklene. Lovens fjerde del ble opphevet i 1921 og erstattet av lov om militær disiplinærmyndighet.

Lovens § 81 hever strafferammen for flere av lovbruddene i Almindelig borgerlig Straffelov når de i krig begås av personer som hører under Militær straffelov.Ot.prp. nr. 8 (2007–2008)

Referanser

Eksterne lenker
 Lovdata

Kategori:Norske lover av 1902
Kategori:Norsk strafferett
Kategori:Norsk forsvars- og militærlovgivning